stanford-oval/wikipedia huggingface dataset:
Bolivian avaruusjärjestö

Bolivian avaruusjärjestö on helmikuussa 2010 perustettu Bolivian valtion organisaatio, joka ohjaa, valvoo ja rahoittaa Bolivian avaruustoimintaa.
Organisaation alkubudjetti on yksi miljoona dollaria. Se valvoo bolivialaisen Tupac Katari -tietoliikennesatelliitin toteutusta. Se on nimetty 1700-luvulla Espanjan kolonialismia vastaan taistelleen varhaisen Túpac Katari-vapaustaistelijan mukaan. Satelliitti perustuu kiinalaiseen DFH-4-tietoliikennesatelliittiin.   Satelliitti rakennetaan Kiinassa, mutta Bolivian tulee luoda sitä varten maajärjestelmät, ohjauskeskus jne.  Maaliskuussa 2010 ilmoitettiin Kiinan laukaisevan satelliitin - vaikka Bolivialla on geostationaarisella kiertoradalla kaksikin paikkaa satelliiteille, länsimaiden johtama ITU aikaansai vuoden pituiset neuvottelut Bolivian oikeudesta käyttää niitä C- ja Ku-kaistan lähetyksiin. Luxembourgilainen SES Astra sai tässä yhteydessä tehtyä tietoliikennesatelliitin vuokrasopimuksen Andien maiden kanssa, joiden paikka GEO-radalla oli uhattuna.
Cagliarin maakunta

Cagliarin maakunta (ital. Provincia di Cagliari, sardiksi Provìncia de Casteddu) oli yksi Italian maakunnista.
Vuoden 2017 alusta alkaen sen korvasi Cagliarin metropolikaupunki, joka muodostettiin 17:stä Cagliarin maakunnan kaikkiaan 71 kunnasta.
Cagliarin maakunta sijaitsi Sardinian saaren ja autonomisen Sardinian alueen eteläosassa. Maakunnan pinta-ala oli 4 596 km2 ja asukasluku noin 560 000. Maakunnan pääkaupunki oli Cagliari.
Suurimmat kaupungit

Cagliarin maakunnan väekkäimmät kunnat olivat (31.12.2015):
Cagliari – 154 460 asukasta
Quartu Sant’Elena – 71 125 asukasta
Selargius – 28 975 asukasta
Assemini – 26 686 asukasta
Capoterra – 23 661 asukasta
Sestu – 20 786 asukasta
Monserrato – 20 055 asukasta.
Aiheesta muualla

Virallinen sivusto (Arkistoitu – Internet Archive) (italiaksi) (sardiksi)
Cagliarin maakunta
Armungia | Assemini | Ballao | Barrali | Burcei | Cagliari | Capoterra | Castiadas | Decimomannu | Decimoputzu | Dolianova | Domus de Maria | Donori | Elmas | Escalaplano | Escolca | Esterzili | Gergei | Gesico | Goni | Guamaggiore | Guasila | Isili | Mandas | Maracalagonis | Monastir | Monserrato | Muravera | Nuragus | Nurallao | Nuraminis | Nurri | Orroli | Ortacesus | Pimentel | Pula | Quartu Sant’Elena | Quartucciu | Sadali | Samatzai | San Basilio | San Nicolò Gerrei | San Sperate | San Vito | Sant’Andrea Frius | Sarroch | Selargius | Selegas | Senorbì | Serdiana | Serri | Sestu | Settimo San Pietro | Seulo | Siliqua | Silius | Sinnai | Siurgus Donigala | Soleminis | Suelli | Teulada | Ussana | Uta | Vallermosa | Villa San Pietro | Villanova Tulo | Villaputzu | Villasalto | Villasimius | Villasor | Villaspeciosa
Cassagnes-Bégonhès

| Cassagnes-Bégonhès |
| --- | --- |
 Markkinapäivä
 vaakuna
 Cassagnes-Bégonhès
 Koordinaatit: 44°10′11″N, 2°31′52″E 
Valtio:  Ranska
Alue:  Oksitania
Departementti:  Aveyron
Arrondissementti:  Villefranche-de-Rouergue
Pinta-ala:  
 – Kokonaispinta-ala:  30,9 km²
Väkiluku (2019):  925 
 – Väestötiheys:  29 as./km²
Kunnan numero:  12057
 
 Kunnan kotisivut 
Infobox OKVirheellinen NIMI-arvo: 
Cassagnes-Bégonhès (oksitaaniksi: Cassanhas de Begonhés) on kunta Ranskan eteläosassa Aveyronin departementissa Oksitanian alueella. Se sijaitsee noin 67 kilometriä Villefranche-de-Rouerguen kaupungista itään.
Saint-Julienin kirkko
Kunnan historia ulottuu 1000-luvulle saakka. Se oli yksi neljästä Rouerguen historiallisen maakunnan hallintoalueesta (ransk.  châtellenie). Ranskan uskonsodissa hugenottien kannattajat miehittivät kylän, jonka he lopulta polttivat vuonna 1584. Samalla tuhoutui myös linna. Ainoa mikä kylästä säilyi, oli pieni 1200-luvulla rakennettu Saint-Julienin kirkko ja sen viereen vuonna 1471 rakennettu 44 metriä korkea kellotapuli.
Aiheesta muualla

Kuvia tai muita tiedostoja aiheesta Cassagnes-Bégonhès Wikimedia Commonsissa
Brutus (auto)

| Brutus |
| --- | --- |

Valmistustiedot
Valmistusmaa:   Saksa
Tuotantomäärä:  1
Korimalli:  Roadster
Luokka:  Kilpa-auto
Tekniset tiedot
Moottori:  BMW VI
Iskutilavuus:  46920 cm³
Mitat
Massa:  2 537 kg
Brutus on saksalaisen Auto- und Technikmuseum Sinsheimin 1900-luvun alun tyyliin rakennettu kilpa-auto. Ajoneuvon tekee erityiseksi siinä käytetty valtava 1920-luvun 47 litrainen BMW VI -V12-moottori. Brutusta rakennettiin vuosina 1998-2006.
Rakenne ja moottori

Brutuksen alusta on saatu vuoden 1907 amerikkalaisesta paloautosta. Auton BMW VI-moottori tuottaa 550 hevosvoimaa, kun moottori kiertää 1530 kierrosta minuutissa (rpm). Tehoa voidaan kasvattaa hetkellisesti jopa 750 hevosvoimaan moottorin kiertäessä 1700 rpm. Autossa on kolme vaihdetta ja moottorin teho välittyy taka-akselille ketjun avulla. Siinä on jarrut vain taka-akselilla.
Kuvia

12-sylinterisen moottorin toinen puoli
Voimansiirron ketju
Brutus Essenissä 2013
Brutus mediassa

Brutusta on esitelty Top Gearin kauden 18 kuudennessa jaksossa, jossa Jeremy Clarkson pääsee ajamaan myös itse autoa.
Aiheesta muualla

Kuvia tai muita tiedostoja aiheesta Brutus Wikimedia Commonsissa
More on the BMW Brutus - Top Gear (Arkistoitu – Internet Archive)
Cb

Cb tai CB voi tarkoittaa seuraavia:
Scot Airways, IATA-koodi CB, lentoyhtiö
kolumbium (Cb), niobiumina (Nb) nykyään tunnetun alkuaineen vanha nimitys
”basson kanssa”, c.b., italian sanoista col basso, bassoäänen kaksintamista osoittava nuottikirjoitusmerkintä
CoolBasic, ohjelmointikieli.
Christianssands Bryggeri, CB, norjalainen olut- ja virvoitusjuomamerkki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cb”, voi hakea sivunnimihaulla, laajalla sivunnimihaulla tai tekstihaulla.
Chanranhan yusan

| Chanranhan yusan> 찬란한 유산 |
| --- | --- |
Tyyli:  draama
Kestoaika:  60 min
Pääosissa:   Han Hyo-joo  Lee Seung-gi  Bae Soo-bin 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  25. huhtikuuta 2009 – 26. heinäkuuta 2009
Jaksoja:  28
Tuotanto
Tuotantoyhtiö(t):  Pan Entertainment
Aiheesta muualla
Virallinen sivusto
IMDb
Chanranhan yusan (kor. 찬란한 유산, engl. Brilliant Legacy) on televisioyhtiö SBS:n esittämä eteläkorealainen TV-sarja. Sen päärooleissa ovat Han Hyo-joo, Lee Seung-gi ja Bae Soo-bin.
Aiheesta muualla

Viralliset kotisivut
Ccr5

Mall Ccr5:n ja solukalvon rakenteista
C-C kemokiini koreseptori tyyppi 5 (CCR5) on proteiini, joka sijaitsee valkosolujen pinnalla ja osallistuu immuunijärjestelmään, sillä se toimii ja käyttäytyy reseptorina. Ihmisellä CCR5-proteiinia koodaava CCR5-geeni sijaitsee 3:nnessa kromosomissa. CCR5 toimii HIV-1:n pääkoreseptorina ja osallistuu virionin sisäänpääsyyn isäntäsoluun. Polimorfismi tälle proteiinille, tunnettu nimellä  CCR5-delta32, johtaa 32 nukleotidin deleetioon ja toimimattomaan proteiinituotteeseen. Homotsygotia tälle mutaatiolle tarjoaa  geneettisen vastustuskyvyn HIV-1 M-ryhmän infektiota vastaan ja heterotsygotia liittyy infektion viivästyneeseen etenemiseen. CCR5-Δ32-mutaatio esiintyy pääosin Pohjois-Euroopassa.
Boris Vilkitski

Boris Vilkitski
Boris Vilkitski (1885–1961) oli venäläinen meriupseeri ja hydrologi. Hän purjehti vuosina 1913–1915 ensimmäisenä Koillisväylän läpi idästä länteen. Purjehduksella löytyi muun muassa Severnaja Zemlja ja syntyi arvokkaita karttoja. Hän lähti Venäjältä vallankumouksen jälkeen maanpakoon. Hänen mukaansa on nimetty Vilkitskinsalmi.
Burn (Deep Purplen kappale)

| ”Burn” Deep Purple |
| --- | --- | --- |

Singlen tiedot
 Albumilta: Burn
 B-puoli: ”Coronarias Redig”
 Äänitetty : marraskuu 1973, Montreux, Sveitsi
 Julkaistu: 1974
 Formaatti: 7"-vinyyli
 Tekijä(t): Ritchie Blackmore, David Coverdale, Jon Lord, Ian Paice
 Tuottaja(t): Deep Purple
 Tyylilaji: hard rock, heavy metal
 Kesto: 03.42 (singleversio)
 Levy-yhtiö: Warner Bros.
Deep Purplen muut singlet
| ”Might Just Take Your Life” 1974 | ”Burn” 1974 | ”Stormbringer” 1975 |
”Burn” on Deep Purple -yhtyeen kappale vuonna 1974 julkaistulta Burn-albumilta. Se on albumin avausraita. Kappaleen ovat kirjoittaneet yhtyeen jäsenet Ritchie Blackmore, David Coverdale, Jon Lord ja Ian Paice. Glenn Hughesin nimeä ei mainittu alkuperäisissä tekijätiedoissa, mutta se on lisätty Burn-albumin vuonna 2004 julkaistun painoksen tietoihin.
Kappaleen riffi on lainattu George Gershwinin kappaleesta ”Fascinating Rhythm”, vaikkakin kitaristi Ritchie Blackmore väitti, että se oli vahinko. Kappaleessa on paikoin vaikutteita klassisesta musiikista. David Coverdale teki siihen neljät eri sanat, sillä hänellä oli toisinaan ongelmia kirjoittaa Blackmorea miellyttäviä sanoituksia. Blackmore halusi, että laulut käsittelisivät esimerkiksi demonologiaa ja mytologiaa.
Suurimman osan kappaleesta laulaa David Coverdale, mutta väliosissa laulaa basisti Glenn Hughes. Kappaleessa on sekä kitara- että kosketinsoitinsoolo. Myös Ian Paicen rumpujensoitto on esillä. Kappaleen albumiversio kestää noin kuusi minuuttia, singleversio alle neljä minuuttia.
Kappaleen lyhyemmäksi leikattu versio julkaistiin singlenä Yhdysvalloissa ja Japanissa. ”Might Just Take Your Life” -singlen heikon menestyksen vuoksi levy-yhtiö päätti julkaista myös albumin nimikappaleen singlenä. ”Burn” jäi kuitenkin vähälle radiosoitolle.
Kokoonpano

Ritchie Blackmore – kitara
David Coverdale – laulu
Glenn Hughes – basso, laulu
Jon Lord – kosketinsoittimet
Ian Paice – rummut
Muita versioita

Metalliyhtye Riotin (myöhemmin Riot V) cover-versio kappaleesta julkaistiin Nightbreaker-studioalbumilla vuonna 1993. Myös metalliyhtye W.A.S.P. on tehnyt kappaleesta version, se julkaistiin Babylon-studioalbumilla vuonna 2009.
Aiheesta muualla

Deep Purple - Burn YouTubessa
Kolmitasoarkkitehtuuri

Kolmitasoarkkitehtuuria käytetään tietojärjestelmäarkkitehtuurissa ja siinä käytetään kolmea eri tasoa.
Tasot > Sisäinen taso

Tällä tasolla kuvataan tietokannan fyysistä tallennusrakennetta ja saantipolkuja.
Sisäinen kaava
Tasot > Käsitetaso

Kuvaillaan tietokannan rakenne käyttäjälle, lukuun ottamatta fyysistä tallennusrakennetta.
Käsitekaava
Tasot > Ulkoinen taso

Tällä tasolla määritellään näkymiä tietokantaan. Tämä tarkoittaa, että kullekin käyttäjäryhmälle on määritelty oma näkymä tietokantaan.
Ulkoiset kaavat, näkymät
Tasojen väliset kuvaukset

Tasojen välillä käytetään kuvauksia, jotta tehdyt tietokantakyselyt ja niihin saadut tulokset voidaan välittää tasolta toiselle kullekin tasolle ominaiseen esitysmuotoon.
Tietoriippumattomuus

Kolmitasoarkkitehtuuri tukee tietoriippumattomuutta. Tämä tarkoittaa, että tietokannan kaavan (tietokannan kuvauksen) muutos alemmalla tasolla ei aiheuta muutoksia ylemmälle tasolla. Ainoastaan tasojen välinen kuvaus muuttuu.
Tietoriippumattomuus > Looginen tietoriippumattomuus

Mahdollistaa lisäysten teon käsitekaavaan, ilman tarvetta muuttaa ulkoista kaavaa tai sovelluksia.
Tietoriippumattomuus > Fyysinen tietoriippumattomuus

Mahdollistaa sisäisen kaavan muokkaamisen, ilman, että täytyy muuttaa ulkoista kaavaa tai käsitekaavaa.
Chano Pozo

| Chano Pozo |
| --- | --- |

Henkilötiedot
Syntynyt: 7. tammikuuta 1915 Havanna
Kuollut: 2. joulukuuta 1948 (33 vuotta) New York
Muusikko
Tyylilajit:  latinojazz, bebop
Soittimet:  conga
  [ Muokkaa Wikidatassa ] [ ohje ]  
Luciano "Chano" Pozo (7. tammikuuta 1915 Havanna – 2. joulukuuta 1948 New York) oli kuubalainen jazzmuusikko: perkussionisti, laulaja, tanssija ja säveltäjä. Hänet tunnetaan latinojazzista ja bebopista, joista jälkimmäistä hän levytti Dizzy Gillespien kanssa.
Pozo muutti New Yorkiin 1947 ja pääsi Dizzy Gillespien yhtyeeseen. He tekivät yhdessä kappaleita, joista tuli latinojazzin klassikoita. Vuonna 1948 Pozo kuoli henkirikoksen uhrina New Yorkin Harlemissa.
Aiheesta muualla

http://www.afrocubaweb.com/chanopozo.htm
http://www.elveraz.com/articulo151.htm
Boris Tšaikovski

Boris Aleksandrovitš Tšaikovski (ven. Бори́с Алекса́ндрович Чайко́вский; 10. syyskuuta 1925 Moskova –  7. helmikuuta 1996 Moskova) oli venäläinen säveltäjä.
Tšaikovski opiskeli Gnesin-musiikkiakatemiassa ja Moskovan konservatoriossa. Molemmissa oppilaitoksissa hän sai opetusta Vissarion Šebalinilta. Vuonna 1946 Dmitri Šostakovitš aloitti opettamisen Moskovan konservatoriossa, ja Šebalinin suosituksesta Tšaikovski siirtyi hänen luokalleen. Vuonna 1948 Neuvostoliiton kommunistinen puolueen "formalismin vastaisen" kampanjan takia sekä Šebalin että Šostakovitš joutuivat erotetuiksi opetustehtävistään konservatoriossa. Tšaikovski suoritti opintonsa loppuun Nikolai Mjaskovskin johdolla ja valmistui vuonna 1949.
Tšaikovski työskenteli radion musiikkiosastolla, kunnes keskittyi päätoimiseen säveltämiseen vuonna 1952. Hän toimi Neuvostoliiton säveltäjäliiton pääsihteerinä vuosina 1968–1973 ja Gnesin-musiikkiakatemian sävellysprofessorina vuosina 1989–1996. Vuonna 1969 Tšaikovskille myönnettiin Neuvostoliiton valtionpalkinto hänen toisesta sinfoniastaan, ja vuonna 1985 hän sai Neuvostoliiton kansantaiteilijan arvonimen. Sinfonioiden lisäksi hänen tuotantoonsa kuuluu muun muassa elokuvamusiikkia.
Cc

Cc viittaa seuraaviin asioihin:
sentticoulombi, tunnus cC, sähkövarauksen yksikkö
Kookossaaret, ISO 3166-1 -koodi CC, valtio tai muu maantieteellinen alue
Air Atlanta Icelandic, IATA-koodi CC, lentoyhtiö
Macair Airlines, IATA-koodi CC, lentoyhtiö
200, roomalaisin numeroin CC, lukusana
Chile, siviililentokoneiden kansallisuustunnus CC, valtio
hiilikopio, cc, englannin sanoista carbon copy, alkuaan kopiointimenetelmä, nykyisin merkintä viestissä, johon ei odoteta vastausta
kuutiosenttimetri, cc. tai cc, englannin sanoista cubic centimeter, tilavuuden yksikkö
Lions-liiton puheenjohtaja, CC, englannin sanoista Council Chairperson
CC, maailman ensimmäinen kloonattu lemmikkieläin
Claudia Cardinale, lempinimi CC, italialainen näyttelijä
Creative Commons -lisenssi, CC, lisenssiperhe
Creative Commons, CC, voittoa tavoittelematon järjestö
konsulikunta, CC, ranskan sanoista corps consulaire, konsulaatin henkilökunta, omaisuus ja toiminta
C-kasetti, CC, englannin sanoista compact cassette, tallennusväline
Volkswagen CC, automalli
CC-voide, kauneudenhoitoon tarkoitettu tuote
.cc, Kookossaarten Internet-maatunnus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cc”, voi hakea sivunnimihaulla, laajalla sivunnimihaulla tai tekstihaulla.
Castlereagh Spartans

| Castlereagh Spartans |
| --- | --- |

Perustettu:  2009
Kaupunki:   Belfast, Pohjois-Irlanti
Kotiareena:  Odyssey Arena
– kapasiteetti:  7 100
Sarjataso:  Irish Ice Hockey League
Värit:                
Infobox OKVirheellinen NIMI-arvo: 
Castlereagh Spartans on jääkiekkojoukkue Belfastista, Pohjois-Irlannista. Joukkue pelaa Irlannin  pääsarjassa Irish Ice Hockey Leaguessa. Kotipelit joukkue pelaa Odyssey Arenalla, Belfastissa, johon mahtuu 7 100 katsojaa.
Aiheesta muualla

Castlereagh Spartans Official Website (Arkistoitu – Internet Archive)
Channing Frye

| Channing Frye |
| --- | --- |
 Frye vuonna 2011.
Henkilötiedot
Koko nimi:  Channing Thomas Frye
Syntynyt: 17. toukokuuta 1983 (ikä 41) White Plains, New York, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  211 cm
Paino:  116 kg
Nyk. joukkue:  Cleveland Cavaliers
Sarja:  NBA
NBA-varaus:  8. varaus 2005 (New York Knicks)
Pelaajaura
Yliopistojoukkueet
2001–2005:  Arizonan yliopisto
Seurajoukkueet
2005–2007 2007–2009 2009–2014 2014–2016 2016–2018 2018 2018–:  New York Knicks Portland Trail Blazers Phoenix Suns Orlando Magic Cleveland Cavaliers Los Angeles Lakers Cleveland Cavaliers
Aiheesta muualla
www.channingfrye.com
Channing Thomas Frye (s. 17. toukokuuta 1983 White Plains, New York) on yhdysvaltalainen koripalloilija, joka on pelannut NBA:ssa vuodesta 2005 lähtien.
New York Knicks varasi isona laitahyökkääjänä tai sentterinä pelaavan Fryen NBA:han kahdeksannella vuorolla vuoden 2005 varaustilaisuudessa. Tätä ennen hän pelasi neljä kautta Arizonan yliopiston joukkueessa. Frye aloitti NBA-uransa Knicksissä ja on edustanut myös Portland Trail Blazersia, Phoenix Sunsia, Orlando Magicia, Cleveland Cavaliersia, jossa hän voitti NBA:n mestaruuden vuonna 2016, helmikuusta 2018 Los Angeles Lakersia sekä kesästä 2018 jälleen Cleveland Cavaliersia. Kaudella 2005–2006 hänet valittiin NBA:n tulokkaiden ykköstähdistöviisikkoon.
Aiheesta muualla

Kuvia tai muita tiedostoja aiheesta Channing Frye Wikimedia Commonsissa
Cleveland Cavaliers – NBA:n mestari 2016
0 Kevin Love ·
1 James Jones ·
2 Kyrie Irving ·
4 Iman Shumpert ·
5 J. R. Smith ·
8 Matthew Dellavedova ·
9 Channing Frye ·
12 Jordan McRae ·
13 Tristan Thompson ·

14 Aleksandr Kaun ·
20 Timofei Mozgov ·
23 LeBron James ·
24 Richard Jefferson ·
30 Dahntay Jones ·
52 Mo Williams

Päävalmentaja Tyronn Lue 

Apuvalmentajat Bret Brielmaier · Jim Boylan · Larry Drew · Phil Handy · Mike Longabardi · Damon Jones · James Posey · Vitali Potapenko
Bronkopulmonaalinen dysplasia

Bronkopulmonaalinen dysplasia
Bronkopulmonaalinen dysplasia on pienten keskoslasten krooninen keuhkosairaus. Siinä vauvan lisähapen tarve jatkuu yli ajankohdan, jolloin alkuperäiseen laskettuun aikaan olisi jäljellä neljä viikkoa.
Sairaus puhkeaa useimmiten syntymän jälkeen ja sairaudella on yleensä vahva yhteys keuhkojen kehittymättömyyteen. Sairauden hoidossa käytetään usein hengityskonetta ja kortisonihoitoa.
Brono Starr

Jarmo Linna (s. 26. huhtikuuta 1963 Helsinki), taiteilijanimeltään Brono Starr, on suomalainen kitaristi, basisti ja laulaja sekä säveltäjä ja sanoittaja. Hänen levyttäneitä yhtyeitään ovat mm. Hämytutka, Candymen, TheBest, Kari Peitsamo & Hirttämättömät ja Brono's.
Charles Ingram

Charles ja Diana Ingram vuonna 2006.
Charles Ingram (s. 1963) on Britannian armeijan entinen upseeri, joka tuli tunnetuksi Haluatko miljonääriksi -televisiosarjan brittiläisessä versiosta. Vuonna 2001 Ingram voitti ohjelmassa miljoona puntaa, mutta jälkikäteen paljastui, että Ingramin vaimo Diana ja hänen ystävänsä yskähtivät aina katsomossa, kun Ingram oli valitsemassa oikeaa vaihtoehtoa. Ingram määrättiin maksamaan sakkoja 15 000 puntaa sekä oikeudenkäyntikuluja 10 000 puntaa, mutta on viivästyttänyt rahojen maksamista uusilla oikeudenkäynneillä ja oli vuoteen 2016 mennessä maksanut vain 1 240 puntaa.
Castlemaine

| Castlemaine |
| --- | --- |
 Näkymää kaupungin keskustasta
 Castlemaine
 Koordinaatit: 37°3′49″S, 144°13′2″E 
Valtio:  Australia
Osavaltio:  Victoria
Perustettu:  1851
Pinta-ala:  
 – Kokonaispinta-ala:  34,7 km²
Korkeus:  281 m
Väkiluku (2016):  9 933
 – Väestötiheys:  286 as./km²
Infobox OKVirheellinen NIMI-arvo: 
Castlemaine on kaupunki Australiassa, Victorian osavaltiossa. Kaupungissa oli 9 933 asukasta vuoden 2016 väestönlaskennassa, ja se sijaitsee 126 kilometriä Melbournesta luoteeseen. 1850–1880-luvuilla kaupungin lähistöllä kaivettiin kultaa. Nykyään kaupunki on maatalouden keskus, ja siellä on hieman kevyttä teollisuutta. Kaupungin asukkaista noin 22 prosenttia on syntynyt Australian ulkopuolella.
Ilmasto

Vuoden lämpimintä aikaa on helmikuu, jolloin keskimääräinen ylin lämpötila on lähes 28 °C. Viileintä on heinäkuussa syyskuuhun, jolloin keskimääräinen alin jää kolmeen asteeseen. Sadetta saadaan varsin tasaisesti ympäri vuoden, eniten elokuussa 67 mm.
Calm After the Storm

| ”Calm After the Storm” The Common Linnets |
| --- | --- | --- |

Singlen tiedot
 Albumilta: The Common Linnets
 Julkaistu: 14. maaliskuuta 2014
 Tuottaja(t): Ilse DeLange, JB Meijers
 Tyylilaji: Folk, country folk, bluegrass
 Kesto: 03.04 (radioversio) 03.32 (albumiversio)
 Levy-yhtiö: Universal Music Group
The Common Linnetsin muut singlet
|   | ”Calm After the Storm” 2014 | ”Give Me a Reason” 2014 |
| Calm After the Storm |
| --- | --- |

Kappaleen tiedot
Esittäjä(t):  The Common Linnets
Säveltäjä(t):  Ilse DeLange, JB Meijers, Rob Crosby, Matthew Crosby, Jake Etheridge
Sanoittaja(t):  Ilse DeLange, JB Meijers, Rob Crosby, Matthew Crosby, Jake Etheridge
Euroviisutiedot
Vuosi:  2014
Maa:  Alankomaat
Kieli:  englanti
Sijoitus:  2.
Pisteet:  238
Sijoitus semifinaalissa:  1.
Pisteet semifinaalissa:  150
Sanat:  sanoitus
Video:  videolinkki
Calm After the Storm on hollantilaisen The Common Linnets -yhtyeen kappale. Kappale valittiin edustamaan Alankomaita vuoden 2014 Eurovision laulukilpailussa Tanskassa. Se sijoittui koko kilpailussa toiselle sijalle. Kappale esitettiin ensimmäisen kerran livenä akustisena versiona 12. maaliskuuta 2014 ohjelmassa De Wereld Draait Door. Studioversio näytettiin ensimmäisen kerran 13. maaliskuuta 2014.
Kappaleen mustavalkoisena kuvattu video kuvattiin Edamissa maaliskuussa 2014.
Sen jälkeen kun kappale saavutti ensimmäisen sijan Eurovision laulukilpailun ensimmäisessä semifinaalissa 6. toukokuuta 2014, kappale saavutti finaalissa toisen sijan, päästäen edelleen vain Itävallan edustajan, Conchita Wurstin esittämän "Rise Like a Phoenixin". Tämä oli Alankomaiden kaikkien aikojen korkein sijoitus Eurovision-laulukilpailussa sitten vuonna 1975 saavutetun voiton.
Calm After the Storm tuli toiseksi euroviisuradio ESCRadio.comin 250 parhaan euroviisukappaleen äänestyksessä vuonna 2014. Se sijoittui äänestyksessä korkeimmalle vuoden 2014 euroviisukappaleista.
Listasijoitukset

| Listat (2014) | Paras sijoitus |
| --- | --- |
Alankomaat (Dutch Top 40): 2
Alankomaat (MegaSingle Top 100): 1
Australia (ARIA Charts): 66
Belgia (Ultratop 50 Flanderi): 1
Belgia (Ultratop 50 Vallonia): 20
Espanja (PROMUSICAE): 5
Irlanti (Irlannin singlelista): 4
Iso-Britannia (Britannian singlelista): 9
Itävalta (Ö3 Austria Top 40): 3
Ranska (SNEP): 102
Ruotsi (Sverigetopplistan): 36
Saksa (Media Control Charts): 3
Skotlanti (Official Charts Company): 8
Suomi (Suomen virallinen lista): 6
Sveitsi (Swiss Music Charts): 3
Tanska (Tracklisten): 2
Unkari (Single Top 20): 4
Palkinnot

| Valtio | Palkinto | Myynti |
| --- | --- | --- |
| Alankomaat (NVPI) | Kultaa | 10 000 |
Käännös suomeksi
Castle of Glass

| ”Castle of Glass” Linkin Park |
| --- | --- | --- |

Singlen tiedot
 Albumilta: Living Things
 Julkaistu: 1. helmikuuta 2013
 Formaatti: digitaalinen lataus
 Tuottaja(t): Mike Shinoda, Rick Rubin
 Tyylilaji: electronic rock, folk rock
 Kesto: 03.25
 Levy-yhtiö: Warner Brothers Records
Linkin Parkin muut singlet
| ”Powerless” 2012 | ”Castle of Glass” 2012 | ”A Light That Never Comes” 2013 |
Castle of Glass on Linkin Parkin viidennen, kesäkuussa 2012 julkaistun, Living Things -albumin neljäs single, joka julkaistiin helmikuussa 2013. Kappale kuuluu myös Medal of Honor: Warfighter -pelissä.
Kappalelista

| CD-single |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Castle of Glass | 3.25 |  |  |  |  |  |  |  |
| 2. | Lost in the Echo (KillSonik Remix)  | 5.09 |  |  |  |  |  |  |  |
Cazères

Cazères'n keskustaa
Cazères on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2005 oli 3 786. Cazères'n pinta-ala on 20 km².
Aiheesta muualla

Kuvia tai muita tiedostoja aiheesta Cazères Wikimedia Commonsissa
Charles Howard (kriketinpelaaja)

Charles William Henry Howard (7. marraskuuta 1904 Beckenham, Kent – 1982 Lontoo) oli brittiläinen kriketinpelaaja, joka pelasi Middlesex County Cricket Clubissa vuonna 1931. Hän oli oikeakätinen lyöjä. Vuonna 2008 hänen uskottiin olevan vanhimmaksi elänyt korkean tason kriketinpelaaja, mutta myöhemmin ilmeni, että hän oli kuollut jo vuonna 1982.